**REPUBLIKA HRVATSKA**

**SVEUČILIŠTE U ZAGREBU**

**VETERINARSKI FAKULTET**

**Ulica Vjekoslava Heinzela 55, 10000 Zagreb**

raspisuje dana 3. listopada 2024. godine

**N A T J E Č A J**

**ZA UPIS NA DOKTORSKI STUDIJ VETERINARSKE ZNANOSTI ZA STJECANJE AKADEMSKOG STUPNJA DOKTOR/ICA ZNANOSTI U ZNANSTVENOM PODRUČJU BIOMEDICINE I ZDRAVSTVA POLJE VETERINARSKA MEDICINA U AKADEMSKOJ GODINI 2024./2025.,**

**S POČETKOM NASTAVE U LJETNOM SEMESTRU**

Uvjeti za upis propisani su Pravilnikom o doktorskom studiju na Veterinarskom fakultetu Sveučilišta u Zagrebu od 2021. godine

Broj upisnih mjesta: 20.

Prijaviti se mogu:

* kandidati koji su završili sveučilišni studij veterinarske medicine s postignutom prosječnom ocjenom svih ispita tijekom studija ne nižom od 3,50 ili ekvivalentnom ocjenom u drugim sustavima ocjenjivanja
* kandidati koji su završili sveučilišni prijediplomski i diplomski studij ili sveučilišni integrirani prijediplomski i diplomski studij na fakultetima u drugim područjima znanosti uz dostavljeni okvirni prijedlog istraživanja, s postignutom prosječnom ocjenom svih ispita tijekom studija ne nižom od 3,50 ili ekvivalentnom ocjenom u drugim sustavima ocjenjivanja te ostvarenih minimalno 300 ECTS bodova na sveučilišnom studiju.

**Prilozi uz prijavu:**

1. Prijavni obrazac

2. Ovjerena preslika sveučilišne diplome o završenom sveučilišnom studiju

(za doktore veterinarske medicine VEFUNIZG-a ovjerena kopija od strane Studentske referade)

3. Prijepis i prosjek ocjena završenoga sveučilišnog studija

4. Potvrda radne organizacije ili izjava pristupnika o podmirenju troškova školarine

5. Rodni list

6. Domovnica (ili drugi dokaz državljanstva za strane državljane)

7. Dokaz o poznavanju engleskog jezika (položen predmet u prijepisu ocjena ili druga potvrda ovlaštene ustanove)

8. Životopis (preporučeno Europass)

9. Pisana suglasnost studijskog savjetnika (potencijalnog mentora) koji je zaposlenik Veterinarskoga fakulteta u znanstveno-nastavnom ili znanstvenom zvanju

10. Preslika osobne iskaznice ili putovnice (izvornik na uvid prilikom upisa)

Školarina za doktorski studij u ak. god. 2024./2025. iznosi 9.600,00 EUR, odnosno 1.600,00 EUR po semestru. Školarina svakog semestra može se platiti u tri rate.

**Razgovor s pristupnicima koji ispunjavaju uvjete Natječaja sastavni je dio upisnog postupka, koji će se obaviti nakon završetka roka za prijavu.**

**ROK ZA PODNOŠENJE PRIJAVA DO 31. SIJEČNJA 2025. GODINE.**

Postupak upisa provodit će se u veljači 2025. godine, a o čemu će kandidati koji udovoljavaju uvjetima za upis biti pravovremeno obavješteni.

**Prijava s priloženim dokumentima predaje se fizički u Prijemni ured Veterinarskoga fakulteta ili slanjem na adresu:**

**Sveučilište u Zagrebu Veterinarski fakultet**

**Vjekoslava Heinzela 55**

**10000 Zagreb**

**uz naznaku „Natječaj za doktorski studij“.**

Strani državljani: Svi dokumenti trebaju biti predani na engleskom ili hrvatskom jeziku kao originali ili prijevodi ovjereni od strane sveučilišta ili sudskog tumača, odnosno javnog bilježnika u Republici Hrvatskoj. Kandidati koji su stekli kvalifikaciju u inozemstvu trebaju provesti akademsko priznavanje inozemne visokoškolske kvalifikacije pri UNIZG <https://www.unizg.hr/studiji-i-studiranje/upisi-stipendije-priznavanja/akademsko-priznavanje-inozemnih-visokoskolskih-kvalifikacija/> . Svi strani studenti koji će se upisati na studij moraju imati reguliran status boravka u Republici Hrvatskoj i regulirano zdravstveno osiguranje unutar Republike Hrvatske te dodijeljen OIB <https://www.vef.unizg.hr/en/news-release/news/how-to-obtain-oib/>

Sve dodatne obavijesti o uvjetima upisa mogu se dobiti u Referadi za poslijediplomske studije Veterinarskog fakulteta, na telefon 2390-105 ili web stranici <http://www.vef.unizg.hr/>

Pojmovi koji se koriste u ovom Natječaju koji imaju rodni značaj, obuhvaćaju na jednak način muški i ženski rod.